OzLabs/hebrew-wiki-articles huggingface dataset:
קרל-וילהלם פון שליבן

קרל-וילהלם פון שליבן (בגרמנית: Karl-Wilhelm von Schlieben; 30 באוקטובר 1894 – 18 ביוני 1964), היה מפקד בכיר בוורמאכט שפיקד על כוחות במלחמת העולם השנייה.

==ביוגרפיה==
===קריירה מוקדמת===
פון שליבן נולד ב-30 באוקטובר 1894 באייזנך, שהשתייכה לאימפריה הגרמנית. ב-11 באוגוסט 1914, עם פרוץ מלחמת העולם הראשונה, התגייס פון שליבן לצבא הגרמני הקיסרי, והצטרף לרגימנט המשמר ה-3, וב-26 בספטמבר אותה שנה נפצע קשה באחד הקרבות. ב-11 בנובמבר 1914 נהרג אביו, וילהלם פון שליבן, שהיה מפקד רגימנט המילואים ה-83, באחד הקרבות. בשנת 1916 חזר פון שליבן לחזית, ובינואר 1918 אושפז שוב בשל מחלה, ולאחר מכן סופח כקצין מטה בקורפוס ה-60 עד תום המלחמה. על פעולותיו בקרבות קיבל את עיטורי צלב הברזל דרגה ראשונה ושנייה, אות הפציעה בשחור, וצלב הכבוד של מלחמת העולם 1914/1918.

לאחר המלחמה הצטרף פון שליבן לרייכסווהר, ומילא בו תפקידי פיקוד ומטה. ב-1 באוקטובר 1929 הוא הועלה לדרגת ריטמייסטר, וב-1 באוקטובר 1935 הוא הועלה לדרגת מיור. ב-12 באוקטובר 1937 הוא מונה לקצין אג"ם בקורפוס ה-13, וב-1 באוגוסט 1938 הוא הועלה לדרגת אוברסט לויטננט.

===מלחמת העולם השנייה===
במהלך המערכה בפולין ובמהלך המערכה על צרפת שימש פון שליבן כקצין אג"ם בקורפוס ה-13, וב-15 באוקטובר 1940 הוא מונה למפקד רגימנט הרובאים ה-108 בדיוויזיה ה-4 שהוסבה לדיוויזיית הפאנצר ה-14. פון שליבן לחם עם הרגימנט במהלך המערכה בבלקן ובמהלך מבצע ברברוסה, וב-1 באוגוסט 1941 הועלה לדרגת אוברסט. בקיץ 1942 לחם פון שליבן עם יחידתו במהלך מבצע מקרה כחול, וב-2 ביולי הוענק לו על פעולותיו עיטור הצלב הגרמני בזהב. ב-20 ביולי 1942 הוא מונה למפקד חטיבת הפאנצרגרנדיר ה-4, שהייתה חלק מדיוויזיית הפאנצר ה-4, ופיקד עליה עד לנובמבר אותה שנה. ב-8 בפברואר 1943 הוא מונה למפקד הדיוויזיה ה-208, שהייתה חלק מארמיית הפאנצר השנייה, וב-17 במרץ אותה שנה הוענק לו עיטור צלב האבירים של צלב הברזל. ב-1 באפריל 1943 הוא מונה למפקד דיוויזיית הפאנצר ה-18, וב-1 במאי 1943 הועלה לדרגת גנרל מיור. ב-12 בדצמבר 1943 הוא מונה למפקד הדיוויזיה ה-709, שהייתה מוצבת בנורמנדי, וב-1 במאי 1944 הועלה לדרגת גנרל לויטננט. ב-6 ביוני 1944 הותקפה הדיוויזיה בפיקודו, על ידי הדיוויזיה האמריקנית ה-4 שנחתה בחוף יוטה, כחלק מהפלישה לנורמנדי. הדיוויזיה ספגה אבדות כבדות, ונאלצה לסגת לחצי האי קוטנטן. פון שליבן פיקד על הדיוויזיה במהלך הקרב על שרבור, וב-26 ביוני נכנע עם שרידיה לצבא האמריקני.

===לאחר המלחמה===
בתחילה שהה פון שליבן במחנה שבויים אמריקני, אולם לאחר מכן הועבר לטרנט פארק הבריטי, ממנו שוחרר ב-7 באוקטובר 1947. לאחר שחרורו התגורר פון שליבן בעיר גיסן, עד למותו ב-18 ביוני 1964, והוא בן 70 שנים.

== קישורים חיצוניים ==

* [http://www.lexikon-der-wehrmacht.de/Personenregister/S/SchliebenKarlWilhelmv.htm קרל-וילהלם פון שליבן] באתר lexikon-der-wehrmacht 

קטגוריה:גנרלים בוורמאכט
קטגוריה:מעוטרי צלב הברזל
קטגוריה:מעוטרי צלב האבירים
קטגוריה:מעוטרי הצלב הגרמני בזהב
קטגוריה:חיילי הרייכסווהר
קטגוריה:אנשי צבא גרמנים במלחמת העולם הראשונה
קטגוריה:המערכה בנורמנדי: אישים
קטגוריה:גרמנים שנולדו ב-1894
קטגוריה:גרמנים שנפטרו ב-1964
קרסנאיה זאריה לנינגרד

לוגו הקבוצה כשנקראה אלקטרוסילה בשנים 1938 - 1939 ובשנת פירוקה
קרסנאיה זאריה (ברוסית: Футбольный клуб Красная заря; מילולית: מועדון הכדורגל "השחר האדום") היה מועדון כדורגל סובייטי מהעיר לנינגרד.
==היסטוריה==
המועדון נוסד בשנת 1922. עד 1930, המועדון התחרה בתחרויות מחוזיות בלנינגרד, מ-1931 עד 1935 — בתחרויות העיר ומשנת 1936 נטל חלק בליגת העל הסובייטית. בשנים 1938–1939 שיחק תחת השם "אלקטרוסילה".

== שמות הקבוצה ==
* 1922-1937 — "קרסנאיה זאריה"
* 1938-1939 — "אלקטרוסילה"
* 1940-1945 — "קרסנאיה זאריה"
* 1946 — "אלקטרוסילה"

== סטטיסטיקה ==
=== הישגים לפי עונה ===
{|class="wikitable"
|-bgcolor="#efefef"
!שנה
!טורניר
!מיקום
!משחקים
!ניצחונות
!שוויונות
!הפסדים
!שערים
!הערות
|-
|1936 (אביב)
|ליגת העל
|7
|6
|1
|1
|4
|8-21
|-
|1936 (סתיו)
|ליגת העל
|5
|7
|3
|0
|4
|13-18
|-
|1937
|ליגת העל
|8
|16
|4
|4
|8
|17-31
|-
|1938
|ליגת העל
|13
|25
|8
|8
|9
|42-44
|-
|1939
|ליגת העל
|13
|26
|6
|5
|15
|32-49
| ירדה ליגה
|-
|1940
|ליגה ראשונה
|1
|26
|15
|5
|6
|54-36
| המועדון אומנם קיבל את הזכות להעפיל לליגת העל, אך הקבוצה פורקה וטובי השחקנים עברו לזניט
|-
|1946
|ליגה ראשונה
|11
|24
|5
|6
|13
|23‑50
|תת-בית מזרחי
|}

===שיאי שחקנים===
;מלכי השערים
{| class="wikitable"
|+
|- bgcolor="#e0e0e0"
! width="50" |עונה
! width="160" |שם
! width="30" |שערים
|- align="center"
|1936 (אביב)||style="text-align:right;"|ולדימיר למשבניקולאי יארצב ||2
|- align="center"
|1936 (סתיו)||style="text-align:right;"|איוואן סמירנובניקולאי יארצב||3
|- align="center"
|1937||style="text-align:right;"|ניקולאי יארצב||6
|- align="center"
|1938||style="text-align:right;"|ואסילי לוטקוב||8
|- align="center"
|1939||style="text-align:right;"|איוואן סמירנוב||6
|- align="center"
|1940||style="text-align:right;"|בוריס צ'וצ'לוב||14
|}

;מלכי ההופעות
{| class="wikitable"
|+
|- bgcolor="#e0e0e0"
! width="30" |מיקום
! width="160"| שם
! width="30" |הופעות
|-
|1. ||איוואן סמירנוב ||85
|-
|2. ||אלכסיי יאבלוצ'קין ||82
|-
|3. ||ולדימיר למשב ||78
|-
|4. ||ויקטור בודרוב ||75
|-
|5. ||ואסילי לוטקוב ||74
|-
|6. ||פאבל ארטמייב ||71
|-
|7. ||בוריס אורשקין ||70
|-
|8. ||ואסילי טופטאלוב ||54
|-
|9. ||ניקולאי אנציפרוב ||53
|-
|10. ||לאוניד דורופייב ||47
|}

==מאמנים==
*מיכאיל אוקון (1936 - 1938)
*קונסטנטין למשב (1939 - 1946)

== תארים והישגים ==
* אליפות העיר לנינגרד: 1934
* אליפות הליגה הראשונה: 1940
* גמר גביע ברית המועצות: 1938

== קישורים חיצוניים ==
* [http://footballfacts.ru/clubs/121320-krasnaya-zarya-leningrad קרסנאיה זאריה לנינגרד] באתר footballfacts.ru
* [https://www.sports.ru/tribuna/blogs/erlen_vavilen/1136506.html אלקטריק. הראשונה מלנינגרד!], כתבת תסקיר

== הערות שוליים ==

קטגוריה:קבוצות כדורגל סובייטיות
קטגוריה:סנקט פטרבורג: מועדוני כדורגל לשעבר
קטגוריה:קבוצות כדורגל ששיחקו בליגה הבכירה בברית המועצות
ויליאם פרידריך בראונינג

ויליאם פרידריך בראונינג (באנגלית: William Frederick Broening; ) היה פוליטיקאי אמריקאי ממדינת מרילנד, ששימש כראש עיריית בולטימור בשתי קדנציות (1919–1923, 1927–1931).

== חיים מוקדמים ==
ויליאם פרידריך בראונינג נולד בבולטימור שבמרילנד להנרי ג'ייקוב וקתרין בראונינג. הוא סיים את בית הספר למשפטים של אוניברסיטת מרילנד בשנת 1897.

== קריירה פוליטית ==
בראונינג שימש כחבר מועצת העיר של בולטימור בשנים 1897–1899, שם הציע חקיקה להקמת ועדת החשמל. הוא שירת בבית הנבחרים של מרילנד בשנים 1902–1904, שם היה חבר בוועדת בחירת השופטים. הוא נבחר לתובע הכללי של בולטימור בשנת 1911 וסיים את תפקידו בשנת 1915. הוא נבחר למועמד הרפובליקני בבחירות לעיריית בולטימור בשנת 1919, וניצח את המועמד הדמוקרטי, ג'ורג' ווימס וויליאמס, ב-3 במרץ 1919. בראונינג סיים את תפקידו כראש העיר בשנת 1923, אך נבחר לקדנציה שנייה משנת 1927 עד שנת 1931.

בראונינג היה חבר ב"אבירי פיתיאס", "המסדר העצמאי של העמיתים יוצאי הדופן" ועוד.

== מוות וקבורה ==
בראונינג נפטר ב-12 באוקטובר 1953. הוא נקבר בבית הקברות וודלאון.

== קישורים חיצוניים ==

== הערות שוליים ==

קטגוריה:פוליטיקאים אמריקאים
קטגוריה:בולטימור
קטגוריה:ראשי עיריית בולטימור
קטגוריה:חברי המפלגה הרפובליקנית (ארצות הברית)
קטגוריה:אמריקאים שנולדו ב-1870
קטגוריה:אמריקאים שנפטרו ב-1953
אנדראס ווילסון

אנדראס ווילסון (בשוודית: Andreas Axel Janota Wilson; נולד ב-7 במרץ 1981) הוא שחקן שוודי.

==ביוגרפיה==
ווילסון נולד ב-7 במרץ 1981 בסטוקהולם, שוודיה. ב-2003 שיחק בתפקיד הראשי בסרט הנעורים "רוע" העוסק בנער ממשפחת מצוקה ההולך ללמוד בפנימייה יוקרתית והסרט היה מועמד לפרס האוסקר בקטגוריית הסרט הזר הטוב ביותר, עקב תפקידו הוא נבחר לאחד "הכוכבים העולים" על ידי איגוד קידום הסרטים האירופאי (European Film Promotion).

ב-2004 ביצע את הדיבוב השוודי לקולו של ברקין מאייר בסרט גארפילד: הסרט.

ב-2005 שיחק בסרט "Den utvalde", בסרט גילם סטודנט באקדמיה לשוטרים החוקר מעשה פשע באוניברסיטת אופסלה ובאותה שנה שיחק בסרט "Animal" בה גילם חוקר צעיר המסתבך עם מחקר גנטי שביצע, ב-2006 שיחק בסרט "קיל יור דארלינג" שהיווה קופרודוקציה שוודית אמריקאית,

ב-2010 שיחק בסרט התעופה "פקס", ב-2011 שיחק בסרט האימה "מלחמת המתים" עם מיקו לפילאמפי.

ב-2012 החל לשחק בסדרה בני-אדם אמיתיים.

בנוסף לקריירת המשחק הוא גם דגמן לחנות של Abercrombie & Fitch.

== קישורים חיצוניים ==
* 

קטגוריה:שחקני קולנוע וטלוויזיה שוודים
קטגוריה:דוגמנים שוודים
קטגוריה:מדבבים שוודים
קטגוריה:שוודים שנולדו ב-1981
מימי

"מימי" הוא סינגל שהוקלט על ידי הזמרת הישראלית שרית חדד, מתוך אלבומה ה-22, שרית חדד. השיר יצא לאור ב-25 בפברואר 2015, כסינגל השני מתוך האלבום, על ידי חברת התקליטים אבי גואטה הפקות בע"מ.

השיר הגיע למקום השביעי במצעד של רשת ג', השלישי ברדיו אמצע הדרך, והתשיעי במדיה פורסט.

== רקע וכתיבה ==
השיר נכתב, הולחן והופק על ידי הנרי, שעשה זאת גם עם ארבעת השירים "חיכיתי לו", "חצאים", "הבטחת לי עולם", ו-"תפרנים". השיר הוא שיר בסגנון הפופ, המשלב בתוכו את סגנון המוזיקה המזרחית.

בנוסף לכך, נכתב השיר בהשראת אמו של הנרי והיחסים ביניהם.

== הצלחה ==
במצעדים השבועיים זכה השיר להצלחה רבה כאשר הגיע אל המקום ה-7 במצעד של רשת ג', ה-3 במצעד של רדיו אמצע הדרך, וה-9 במצעד של מדיה פורסט. בנוסף לכך, נכנס השיר אל המקום ה-37 במצעד סוף השנה של מדיה פורסט עם כ-885 בשנה זו בסך הכל.

== וידאו קליפ ==
טרם הוציאה את הווידאו קליפ המלא של השיר, העלתה שרית חדד לערוץ היוטיוב שלה אודיו של השיר, המציג את עטיפתו של הסינגל ומילותיו. האודיו זכה להצלחה נאה, ונכון ל-15 באוגוסט 2018, מונה הצפיות שלו עומד על כ-1.6 מיליון צפיות.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2015
קטגוריה:סינגלים מ-2015
קטגוריה:שירי שרית חדד
קטגוריה:שירים בעברית
קטגוריה:שירים שנכתבו על ידי הנרי
קטגוריה:שירים שהולחנו על ידי הנרי
קטגוריה:שירים שהופקו על ידי הנרי
קטגוריה:שירי אהבה בעברית
אביחי זפרני

אל"ם אביחי זפרני בטקס מינויו למפקד חטיבת יהודה, אוגוסט 2020
אביחי זפרני (נולד ב-13 במרץ 1981) הוא קצין בצה"ל בדרגת אלוף-משנה המשמש נספח צה"ל בהודו. שימש מפקד חטיבת יהודה, מפקד חטיבת יפתח, מפקד בא"ח גולני ומפקד גדוד 12.

== ביוגרפיה ==
זפרני, בנם של יצחק וחנה, נולד וגדל בחצור הגלילית. למד בבית הספר הריאלי שבחיפה והיה חניך הפנימייה הצבאית לפיקוד, בוגר מחזור מ"ה. התגייס לצה"ל בשנת 1999, שובץ בחטיבת גולני והתקבל לפלס"ר גולני. עבר מסלול הכשרה כלוחם, קורס מ"כים חי"ר וקורס קציני חי"ר. בסיום הקורס שב לפלס"ר ומונה למפקד צוות, והשתתף בלחימה כנגד הטרור הפלסטיני באינתיפאדה השנייה, בין היתר במבצע משפחה במצור. במהלך המבצע הצוות בפיקודו הרג שניים מהמחבלים, בעוד הוא נפצע באורח קל מרסיסים ברגלו. זמן קצר לפני פרוץ מלחמת לבנון השנייה, מונה למפקד הפלוגה המסייעת בגדוד 12, והוביל אותה בלחימה כנגד החזבאללה, ולאחר מכן בלחימה כנגד החמאס ברצועת עזה. בהמשך מונה למפקד פלגה ב' ביחידת אגוז, ושימש בתפקיד בין היתר במהלך מבצע עופרת יצוקה. לאחר מכן שירת כמפקד מחזור בבא"ח גולני.

ב-24 ביולי 2014, בעיצומו של מבצע צוק איתן, הועלה לדרגת סא"ל ומונה למפקד גדוד 12, לאחר שמפקד הגדוד, שי סימן טוב, נפצע, והוביל את הגדוד בלחימה עד לסיום המבצע. לאחר המבצע המשיך לפקד על הגדוד עד ליולי 2016. באוגוסט 2016 מונה למפקד בא"ח גולני, ושימש בתפקיד עד יולי 2018. ב-19 ביולי 2018 הועלה לדרגת אל"ם ומונה למפקד חטיבת יפתח, במקביל כיהן כמפקד קורס מג"דים בקורס מפקדי פלוגות ומפקדי גדודים, ושירת בתפקידיו עד 22 ביולי 2020. ב-12 באוגוסט 2020 מונה למפקד חטיבת יהודה, תפקיד אותו מילא עד 2 ביוני 2022. משרת כנספח צה"ל בהודו.

== חיים אישיים ==
זפרני מתגורר במיתר, נשוי לשלי ואב לארבעה. בעל תואר ראשון בהיסטוריה וביטחון מהאוניברסיטה העברית, ותואר שני במנהל ציבורי מאוניברסיטת בר-אילן.

== קישורים חיצוניים ==

* 
* 
* 
* 

== הערות שוליים ==

קטגוריה:מפקדי גדודים בחטיבת גולני
קטגוריה:מפקדי חטיבת יפתח
קטגוריה:מפקדי חטיבת יהודה
קטגוריה:אלופי-משנה בצה"ל
קטגוריה:בוגרי הפנימייה הצבאית לפיקוד חיפה
קטגוריה:בוגרי האוניברסיטה העברית בירושלים
קטגוריה:בוגרי אוניברסיטת בר-אילן
קטגוריה:חצור הגלילית: אישים
קטגוריה:מיתר: אישים
קטגוריה:ישראלים שנולדו ב-1981
פורד P100

פורד P100 (באנגלית: Ford P100, קרוי גם: Ford Cortina Pickup, Ford 1-Tonner) הוא טנדר מתוצרת פורד אשר יוצר בין השנים 1971–1993, בדרום אפריקה, ומאוחר יותר גם בפורטוגל.

דגמי "פורד P100" התבססו על דגם פורד קורטינה (דור שלישי, Mk3, דור חמישי Mark V), ומשנת 1988 על דגם פורד סיירה.

==דגמים==
* "Ford Cortina Pickup (Mark III)"
* "(Ford 1-Tonner (Mark IV"
* "Ford 1-Tonner (Mark V)"
* "Ford P100 (Cortina Mark V based"
* "Ford P100 (Sierra based"

==מנועים==
* 1.6 ליטר
* 2.5 ליטר
* 3.0 ליטר
* 1.8 ליטר - טורבו דיזל
* 2.0 ליטר (מנוע פורד פינטו)

== תמונות ==
<gallery mode="packed" heights="110">
קובץ:Ford Cortina P100 Pick up in UK, Sep. 1979.jpg | "פורד קורטינה P100", שנת 1979
קובץ:1973-1974 Ford Cortina 'Bakkie'.jpg | "פורד קורטינה P100"
קובץ:1984 Ford P100 (14134583887).jpg | Ford 1-Tonner/P100, שנת 1984
קובץ:Ford Taunus Pickup2.JPG | Ford 1-Tonner/P100
קובץ:Ford Taunus Pickup1.JPG | Ford 1-Tonner/P100
קובץ: Ford P100 (Sierra based light truck) registered May 1992 1753 diesel.jpg | "פורד P100", שנת 1992, דור שני
קובץ:1991 Ford P100 (Sierra) pick up truck (9841579635).jpg | "פורד P100", שנת 1991, דור שני
קובץ:Ford P100 front left.JPG | "פורד P100", דור שני 
קובץ:P100rear.jpg | "פורד P100", דור שני 
</gallery>

==ראו גם==
* פורד
* פורד קורטינה
* פורד סיירה
* פורד פינטו
==לקריאה נוספת==
* [https://www.google.co.il/search?q=Ford+P100&tbm=isch&source=iu&ictx=1&fir=S5tfBbNLlsIwFM%253A%252C7MYKwMAAt4CQhM%252C_&usg=AFrqEzdk8L1w88toaJkhk6kpI8G6Twkgjg&sa=X&ved=2ahUKEwjZ_-7JjO_cAhVD26QKHYyIAI4Q9QEwAnoECAAQCA#imgrc=S5tfBbNLlsIwFM: "פורד P100" - תמונות]
* [https://www.flickr.com/photos/ifhp97/5170684597/ "פורד P100" - תמונה] (flickr.com/photos/ifhp97)

==קישורים חיצוניים==

* 

==הערות שוליים==

קטגוריה:דגמי מכוניות שהושקו ב-1971
קטגוריה:טנדרים
P100
קטגוריה:כלי רכב המיוצרים בפורטוגל
קטגוריה:כלי רכב המיוצרים בדרום אפריקה
סלנדרמן (סרט)

סלנדרמן (באנגלית: Slender Man) הוא סרט אימה אמריקאי שיצא לאקרנים ב-10 באוגוסט 2018 בארצות הברית, וב-23 באוגוסט 2018 בישראל. מקורו של הסיפור הוא בקריפיפסטה באותו השם. הכנסותיו של הסרט מסתכמות ב-51.7 מיליון דולר בסך הכל על פי בוקס אופיס מוג'ו.

צילומי הסרט התקיימו בין יוני ליולי 2017, במדינת מסצ'וסטס. הסרט הופץ בחסות חברת ההפקות סקרין ג'מס.

==תקציר העלילה==
בעיירה קטנה במסצ'וסטס, ארבע נערות תיכון מבצעות טקס בניסיון לחשוף את המסתורין מאחורי הדמות המכונה "סלנדרמן". כאשר אחת מהנערות נעלמת לפתע, הן מתחילות לחשוד כי היא למעשה הקורבן האחרון שלו.

בעת שחיפשו את חברתן, מגלות שלוש נערות התיכון את הסלנדרמן שמאיים על חייהן.

== הפצה ==
ב-2 בינואר 2018, פורסמה לראשונה מודעת הסרט וגם הטיזר שלו. הביקורות הראשוניות שהופנו כלפי הסרט היו מעורבות, חלקן היו חיוביות וחלקן שליליות. סרט זה הופץ ארבע שנים לאחר מקרה "דקירת הסלנדרמן", שקרה בוויסקונסין בשנת 2014 כאשר שתי נערות, אניסה ווייר ומורגן גייסר ניסו לרצוח בדקירות את חברתן, פייטון לאוטנר, כדי להישבע אמונים עבור הדמות האורבנית. פרשה זו גרמה למחלוקת בהקשר לסרט.

== שחקנים ==
* ג'ואי קינג – וורן
* ג'וליה גולדני טלס – האלי
* ג'אז סינקלייר – קלואי
* אנאליס באסו – קייטי ינסן
* טיילור ריצ'רדסון – ליזי, ואחותה של האלי
* אלכס פיצאלן – טום, והחבר של האלי
* קווין צ'פמן – מר ג'נסן, ואבא של קייטי
* חבייר בוטט – סלנדרמן

==קישורים חיצוניים==
* 

==הערות שוליים==

קטגוריה:סרטי אימה מ-2018
קטגוריה:סרטי אימה אמריקאיים
קטגוריה:סרטים באנגלית
קטגוריה:סרטי אימה על-טבעיים אמריקאיים
קטגוריה:סלנדרמן
סאדקין

סאדקין היה כינויו של סיד סאדִקַיְן אחמד נקווי (באורדו: سیّد صادِقَین احمد نقوی; 30 ביוני 1923–10 בפברואר 1987), אמן פקיסטני שנודע בזכות כישורי הקליגרפיה והציור שלו. הוא נחשב לאחד מטובי הציירים והקליגרפים בפקיסטן. הוא גם חיבר שירה, בעיקר מרובעים, בדומה לעומר ח'יאם וסרמד כאשאני.

==ביוגרפיה==
סאדקין נולד באמרוהה למשפחת אמני קליגרפיה. בסוף שנות הארבעים של המאה ה-20 הוא הצטרף לתנועת הסופרים והאמנים הפרוגרסיביים. חוסיין שהיד סוהרוורדי, ראש הממשלה, שימש כפטרונו. סאדקין בילה זמן מה בפריז, שם הרחיב את אופקיו וידיעותיו.

סאדקין השתייך לזרם אמנותי באסלאם שהתפתח בצפון אפריקה ובאסיה בשנות החמישים של המאה ה-20 - זרם החורופיה. בזרם אמנותי זה ניסו האמנים לשלב צורות אמנותיות מסורתיות, בעיקר קליגרפיה, עם אלמנטים צורניים מודרניים. אמני החורופיה דחו את התפיסות המערביות את האמנות וניסו ליצור שפה אמנותית חדשה שתשקף את התרבות והמורשת המיוחדת להם. אמני החורופיה הצליחו להשתמש בקליגרפיה ככלי אסתטי מודרני וייחודי.

סאדקין צייר בקליגרפיה מיצירותיהם של ע'אלב, אקבאל ופאיז, כמו גם אייר את ספריו של אלבר קאמי.
פרט מתוך "שמיים וארץ", אולם פרר

==ציורי קיר==
חלק ניכר מעבודתו נעשה כציורי קיר גדולים במבנים ציבוריים או בשטחים הפתוחים לקהל; הוא נמנע במודע מלצייר ציורים שיישארו ספונים בחדריהם הפרטיים של אנשים עשירים, ואף תרם רבות מיצירותיו לטובת הציבור. חלק מציורי הקיר שלו נמצאים במקומות הבאים:
* המשרד הראשי של הבנק הלאומי של פקיסטן - "אוצר הזמן" (1961)
* תחנת הכוח בסכר מנגלא - "הסאגה של העבודה"
* אולם הכניסה במוזיאון לאהור - "אבולוציה של האנושות"
* האוניברסיטה המוסלמית בעליגר
* האוניברסיטה ההינדית בואראנסי
* המכון הגאולוגי של הודו
* אולם פרר בקראצ'י - "שמיים וארץ"; סאדקין נפטר לפני שהספיק להשלים את היצירה
* תחנת כוח באבו דאבי
* ספריית אוניברסיטת פנג'אב
פרט מתוך "שמיים וארץ", אולם פרר

==קרן סאדקין==
ארגון שלא למטרות רווח שמטרתו להפיץ את אמנותו של סאדקין בציבור. הקרן פרסמה ספרים וקטלוגים רבים העוסקים ביצירותיו של סאדקין, והיא מארגנת תערוכות אמנות בהן מוצגות יצירותיו השונות.

==פרסים והוקרה==
* 1960 - עיטור הצטיינות מטעם ממשלת פקיסטן
* 1961 - פרס הביאנלה של פריז
* 1962 - פרס הביצוע מטעם נשיא פקיסטן
* 1975 - פרס תרבות מטעם ממשלת אוסטרליה
* 1980 - כוכב ההצטיינות מטעם ממשלת פקיסטן
* 2000 - הקמת מכון סאדקין לאמנות וטכנולוגית מידע
* 2003 - פורסם הקטלוג The Holy Sinner: Sadequain, כרך בן 700 עמ' השוקל יותר מ-10 ק"ג, בהוצאת מוזיאון ארמון מוהאטה
* 2006 - דואר פקיסטן הנפיק דף בולים לכבוד עשרה אמנים פקיסטניים נודעים, ביניהם גם סאדקין
* 2007 - דודל לכבוד יום הולדתו ה-87

==קישורים חיצוניים==

* 

==הערות שוליים==

קטגוריה:אמנות מוסלמית
קטגוריה:פקיסטן: תרבות
קטגוריה:פקיסטנים
קטגוריה:ילידי 1923
קטגוריה:נפטרים ב-1987
אין שליח לדבר עבירה

אין שליח לדבר עבירה הוא כלל בהלכה, הקובע שהכלל שלוחו של אדם כמותו, המאפשר ביצוע פעולות משפטיות באמצעות שליח, אינו תקף לגבי ביצוען של עבירות. הכלל מטיל את האחריות והעונש על העבירה על השליח, אף על פי שנעשתה בהוראת השולח. 

הראשונים נחלקו האם הכלל מתייחס רק לאחריות השילוחית - חיוב פלילי, או שהכלל גם מבטל לחלוטין את תוקפו של המעשה. הכלל מופיע בסוגיה היסודית של דין שליחות.

==מקור הכלל==
לכלל זה הובאו מספר מקורות: לדעת הספרא מקור הדין הוא הפסוק על אודות השוחט קרבנות במחנה או מחוץ למחנה (שחוטי חוץ): - כלומר נחשב שהוא נטל דם, ולא שולחיו - המעשה יחשב עבירה רק לשליח, ולא לשולח. מקור זה מופיע גם בתלמוד הירושלמי כמקור בלעדי. אולם בסוגיה שבתלמוד הבבלי מוצגים מקורות נוספים. תחילה מבססת הגמרא את הדין על סברה: "דברי הרב ודברי התלמיד דברי מי שומעין", ובהמשך הסוגיה אומרת הגמרא שניתן ללמוד את הכלל מהפסוק שממנו דורשים: הוא ולא שלוחו - מכאן שאין שליח לדבר עבירה.

קיימת גם דעה חולקת. בגמרא מצוטטת מחלוקת קדומה: מדברים אלו עולה כי שמאי מחזיק בגישה שיש שליח לדבר עבירה. אמנם בהמשך הסוגיה מובא הסבר אחר לפיו גם שמאי אינו חולק על הכלל.

המפרשים חלוקים ביניהם בשאלת היחס בין המקורות השונים המובאים בסוגיה. לפי גישה אחת הלימוד מהכתובים מייתר את הצורך בסברה. לפי זה הכלל יחול בכל מקרה ללא תלות בקיומה של הסברה. לפי גישה חולקת, הסברה שמובאת בגמרא אינה מתייתרת, ועדיין משמשת כמקור לכלל.

המפרשים הציעו הסברים שונים לסברת "דברי הרב ודברי התלמיד":
* השולח סבור שהשליח לא יציית לו, כיוון שעליו לשמוע לדברי הרב – הקב"ה, וממילא אינו מתכוון למינוי שליחות באמת.
* כיוון שהשליח פועל בניגוד לציווי הרב – הקב"ה, הוא עושה זאת על דעת עצמו, וממילא כל השליחות היא על דעת עצמו.
* כיוון שהשליחות נועדה לדבר אסור, התורה לא אפשרה למנות כאן שליח.

== תקפות השליחות ==
הראשונים נחלקו האם הכלל מתייחס רק לאחריות, וקובע רק שלא ניתן לחייב את השולח, או שהכלל מבטל לחלוטין את השליחות. לפי הגישה הראשונה, שליח שמבצע פעולה משפטית עבור השולח, הגם שהדבר כרוך בעבירה, יגרום לתוצאה המשפטית הנדרשת. אולם לפי הגישה השנייה, במקרה כזה לא תהיינה תוצאות משפטיות למעשיו של השליח.

==יוצאים מן הכלל==
יש נושאים בהם לא חל הכלל "אין שליח לדבר עבירה":
#מעילה - האומר לשליח לעשות פעולת מעילה, מתחייב בעצמו במעילה.
#שליחת יד בפיקדון - אדם שקיבל על עצמו לשמור פיקדון של חבירו ואמר לשליח לגנוב - המשלח חייב.
#טביחה ומכירה - כשגנב שלח שליח לטבוח או למכור את הבהמה שגנב. רבא מסביר שזה נלמד מהפסוק "וטבחו ומכרו", שכמו שיש שליח למכירה כן יש שליח לטביחה.
#שחוטי חוץ - כששלח שליח לשחוט קדשים מחוץ להר הבית.
#לפי שמאי הזקן בשם חגי הנביא גם ההורג על ידי שליח חייב. הוא לומד את זה מהפסוק , כלומר מעשה הריגת אוריה מתייחס לשולח דוד ולא לשליח יואב בן צרויה<ref></ref>. ההלכה היא לא כדברי שמאי, אך עדיין יש בכך חיוב בדיני שמים.

==לקריאה נוספת==
* מ' ויגודה וח' צפרי, חוק לישראל - שליחות, נ' רקובר עורך, משרד המשפטים ומורשת המשפט בישראל, ירושלים תשע"ד.

==קישורים חיצוניים==
* 
* 
* (מתוך ספרו של הרב אחיקם קשת, קובץ יסודות וחקירות השלם)

==הערות שוליים==

2018 08
קטגוריה:הלכות שליחות
קטגוריה:כללים ועקרונות בהלכה
קטגוריה:קידושין: סוגיות תלמודיות
לירון בטיטו

לירון בטיטו (נולד בשנת 1980) הוא קצין בצה"ל בדרגת אלוף-משנה, המשמש מפקד חטיבת גבעתי. קודם לכן שימש קצין אג"ם של פיקוד הדרום, מפקד החטיבה הדרומית ברצועת עזה, מפקד בא"ח גבעתי ומפקד גדוד רותם.

== ביוגרפיה ==
בטיטו נולד וגדל בבאר שבע. התגייס לצה"ל בשנת 1998, ושובץ בגדוד צבר בחטיבת גבעתי. עבר מסלול הכשרה כלוחם, קורס מ"כים חי"ר וקורס קציני חי"ר. בסיום הקורס שב לגדוד צבר ומונה למפקד מחלקה. בהמשך שימש כמפקד פלוגת מסלול בגדוד. לאחר מכן מונה למפקד הפלוגה המסייעת בגדוד צבר, והוביל אותה בלחימה כנגד הטרור הפלסטיני באינתיפאדה השנייה. בדצמבר 2003, בעודו בתפקיד זה, חיסל את המחבל שהרג את מפקד פלוגת החוד בגדוד, חגי ביבי, וסגנו. בהמשך שימש כסגן מפקד גדוד צבר בין השנים 2008–2009, בין היתר במהלך מבצע עופרת יצוקה. לאחר מכן שימש כמפקד מחזור האימון המתקדם בבא"ח גבעתי בין השנים 2009–2011. לאחר מכן יצא ללימודים בפו"ם.

ביוני 2012 הועלה לדרגת סא"ל ומונה למפקד גדוד עוטף אילת, וסיים את תפקידו בשנת 2014. באוגוסט 2014 מונה למפקד גדוד רותם, ושימש בתפקיד עד 14 בספטמבר 2016. ב-27 באוקטובר 2016 מונה למפקד בא"ח גבעתי, וסיים את תפקידו ב-23 ביולי 2018. ב-15 באוגוסט 2018 הועלה לדרגת אל"ם ומונה למפקד החטיבה הדרומית ברצועת עזה, תפקיד אותו מילא עד 7 ביוני 2020. לאחר מכן יצא ללימודים במכללת המלחמה של צבא ארצות הברית בפנסילבניה שבארצות הברית. ב-11 ביולי 2021 מונה לקצין אג"ם של פיקוד הדרום, תפקיד בו שירת עד שנת 2023. ב-16 באוגוסט 2023 מונה למפקד חטיבת גבעתי. פיקד על החטיבה במלחמת חרבות ברזל.

== חיים אישיים ==
בטיטו מתגורר במיתר, נשוי לעמית ואב לארבעה. בעל תואר ראשון ביחסים בין-לאומיים מאוניברסיטת בר-אילן, ותואר שני בביטחון לאומי ממכללת המלחמה של צבא ארצות הברית.

== קישורים חיצוניים ==

* 
* ראובן זלץ, [https://www.ereverev.co.il/article.asp?id=15470 מג"ד עוטף אילת: "אפס מסתננים בחודש האחרון"], "ערב ערב באילת", 19 בספטמבר 2012
* 
* 

== הערות שוליים ==

קטגוריה:מפקדי גדודים בחטיבת גבעתי
קטגוריה:מפקדי החטיבה הדרומית באוגדת עזה
קטגוריה:קציני אג"ם של פיקוד הדרום
קטגוריה:מפקדי חטיבת גבעתי
קטגוריה:אלופי-משנה בצה"ל
קטגוריה:בוגרי אוניברסיטת בר-אילן
קטגוריה:מיתר: אישים
קטגוריה:ישראלים שנולדו ב-1980
קטגוריה:מפקדי חטיבות במלחמת חרבות ברזל
Forever Young (שיר של בוב דילן)

שתישאר צעיר לנצח (באנגלית: Forever Young) הוא שיר שנכתב, הולחן ובוצע על ידי בוב דילן. השיר הוקלט לראשונה בשנת 1973 ונכלל באלבומו הארבע עשרה Planet Waves . באלבום נכללו שתי גרסאות לשיר – אחת כשיר ערש והשנייה במקצב רוק.

לימים סיפר דילן שאת השיר הוא כתב בהיותו בטוסון במדינת אריזונה והוא כתב אותו עבור אחד מבניו מבלי להיות "יותר מדי סנטימנטאלי".

==תוכן השיר==
השיר נכתב כשיר ערש לבנו של דילן ג'סי, ומילותיו מתחילות "שישמור אותך האל ויגשים משאלתך" – מילים המזכירות את ברכת כהנים הכתובה בספר במדבר – "יברכך ה' וישמרך יאר ה' פניו אליך ויחונך".

השיר מהווה תקווה שבנו יזכה לחיים של שמחה, אושר, שלום ונתינה.

==גרסאות כיסוי==
השיר זכה לגרסאות כיסוי רבות של זמרים ידועי שם ולהקות זמר ובהם ג'ואן באאז, רוד סטיוארט, פיטר, פול ומרי, דיאנה רוס, ג'וני קאש, גרייטפול דד, הפריטנדרס, מיט לוף, ריי וילסון, כריסטינה פרי, לואיזה ג'ונסון ורבים אחרים.

==גרסה עברית==
השיר תורגם על ידי יאיר לפיד עבור רמי קליינשטיין ובוצע על ידי ריטה ורמי קליינשטיין ועל ידי רמי קליינשטיין לבדו. השיר הולחן על ידי רמי קליינשטיין, ולחנו שונה מן הלחן המקורי של בוב דילן. בשנת 2009 שר עומר אדם את השיר במסגרת התוכנית "כוכב נולד".

תרגום נוסף לעברית נעשה לשיר על ידי יהונתן גפן ויצא לאור כתרגום לספר Forever Young עם איוריו של פול רוג'רס. הספר – "תמיד צעיר" יצא לאור על ידי הוצאת אגם, 2010..

תרגום נוסף לעברית נכתב על ידי אהוד בנאי בסיפור "הצריף" בספרו "זה המקום" שיצא לאור בהוצאת כתר בשנת 2012.

== קישורים חיצוניים ==

==הערות שוליים==

קטגוריה:שירי 1973
קטגוריה:בוב דילן
קטגוריה:שירים באנגלית
קטגוריה:שירי ערש
קטגוריה:שירים שתורגמו לעברית
קטגוריה:שירים שנכתבו על ידי יאיר לפיד
קטגוריה:שירים על ילדים
קטגוריה:סינגלים בהוצאת סייקו מיוזיק
קינג גידורה

קינג גידורה שלעיתים נקרא רק גידורה (ביפנית: キングギドラ, באנגלית: King Ghidorah) הוא קאייג'ו חייזרי בדיוני דמוי דרקון המופיע בסדרת סרטי גודזילה. דמותו של קינג גידורה מדורגת במקום השני ברשימת 10 מפלצות-הענק היפניות הגדולות ביותר בכל הזמנים, לפי אתר IGN.

== עיצוב ==
מראהו של קינג גידורה הוא כשל זוחל ענקי בעל כנפיים ענקיות, שלושה ראשים כמו של מפלצת ההידרה ושני זנבות. צבעו זהוב והוא מכוסה במעטה כבד של קשקשים. גידורה מבוסס על היצור אורוצ'י, נחש-רב ראשים מהמיתולוגיה היפנית. צובוריאה איג'י, אמן האפקטים עבור סרטי הגודזילה בשוהה, ביסס את גידורה רק על התיאור שהיה בתסריט שתיאר אותו כ "שלושה ראשים, שני זנבות, וקול כמו פעמון".

== סדרת סרטי שווה ==
בסדרת סרטי שווה, גידורה ישות חוצנית קדומה דמוית דרקון תלת-ראשי האחראית להשמדת הציוויליזציה של הכוכב ונוס 5,000 שנה לפני 1964. ניסיונותיו להשמיד את הציוויליזציה של כדור הארץ סוכלו על ידי שיתוף פעולה של גודזילה, רודן ומות'רה.

סרטי שווה הציגו את גידורה גם כנשק עבור גזעים שונים של חוצנים הדורשים לכבוש את כדור הארץ, לצד גייגן. גידורה גם מופיע בפרקים 5 ו-6 של סדרת הטלוויזיה לוחם האזור מ-1973, שם מתגלה כי המין החוצני בשם הגרוגאה יצר את קינג גידורה, אם כי לא ידוע אם זאת אמת או לא.

סדרת סרטי שווה:

* גידורה, המפלצת התלת-ראשית (1964)
* הפלישה של האסטרו-מונסטר (1965)
* השמדת כל המפלצות (1968)
* גודזילה נגד גייגן (1972)

== סדרת סרטי הייסי ==
בסדרת סרטי הייסי, גידורה הוא כלי תחבולה של טרוריסטים עתידנים המעוניינים להשמיד את יפן לפני שהיא תהפוך למעצמת-על מושחתת בעתיד והוא גם הופך למקבילו המכני: מכה-קינג גידורה. בנוסף, אמרו שגידורה הוא תוצר חייזרי-עתידני, אך מידע זה הוסר מהסרט.

כמו כן, בסרט הלידה של מות'רה החדשה, מופיע קאייג'ו ספין-אוף בשם דסגידורה המבוסס על גידורה ומחליף אותו בתפקידו כמשמיד.

גידורה גם מופיע בהלידה של מות'רה החדשה 3 כיצור חוצני שנחת בכדור הארץ בתור הקרטיקון וחיסל את הדינוזאורים על ידי כך שניזון מאנרגיית חייהם. גידורה עזב את כדור הארץ וחזר בזמנים המודרניים כדי לתקוף את בני האדם. ליאו, בנה של מות'רה - לא הצליח להביס את גידורה ולכן חזר בזמן לתור הקרטיקון כדי להביסו כצעיר יותר. ליאו מצליח להביס את היצור, אך זנבו של גידורה מאפשר לו לצמוח לגידורה חדש בעת החדשה. לאחר שנת תרדמה מתור הקרטיקון ועד לימינו, בסיועם של המות'ראים הקודמים - ליאו מצליח לגבור את גידורה ולחסל את המפלצת סופית.

סדרת סרטי הייסי:

* גודזילה נגד קינג גידורה (1991)
* גודזילה נגד מכה-גודזילה 2 (1993)
* הלידה של מות'רה החדשה 3 (1998)

== סדרת סרטי מילניום ==
בסדרת סרטי מילניום, גידורה הוא אורוצ'י עצמו, והוא מוגדר כשומר מגן של יפן, לצד מות'רה ובראגון.

כמו כן, בגודזילה: המלחמות הסופיות, מופיע קאייג'ו ספין-אוף בשם קייזר גידורה המבוסס על גידורה ומחליף אותו בתפקידו כמשמיד.

סדרת סרטי מילניום:

* גודזילה, מות'רה וקינג גידורה: מפלצות-ענק בהתקפה חזקה (2001)

== MonsterVerse ==
בסדרת הסרטים החדשה, גידורה מגיע ממין חוצני קדמוני של דרקונים והתרסק על כדור הארץ לפני אלפי שנים, נחשב כמין פולש עבור כדור הארץ ונלכד בקרח. לבסוף הוא מובס על ידי גודזילה. את דמותו מגלמים השחקנים ג'ייסון ליילס, אלן מקסון וריצ'רד דורטון (בהתאמה) בלכידת תנועה.

סדרת סרטי MonsterVerse:

*קונג: אי הגולגולת (2017)
*גודזילה: מלך המפלצות (2019)

== קישורים חיצוניים ==

https://www.tohokingdom.com/kaiju/king_ghidorah_showa.htm - קינג גידורה באתר הרשמי של טוהו

קטגוריה:גודזילה: דמויות
גאשפר פוטוצ'ניק

גאשפר פוטוצ'ניק (בסלובנית: Gašper Potočnik; נולד ב-20 בדצמבר 1980 בליובליאנה, סלובניה) הוא מאמן כדורסל סלובני.

==קריירת אימון==
פוטוצ'ניק החל את קריירת האימון שלו בשנת 1999 כששימש כעוזר מאמן לקבוצת הנערים של קושקארסקי קלוב שקופיה לוקה. בפברואר 2000 הוא הפך להיות המאמן הראשי של הקבוצה. לפני עונת 2000/2001, התחיל לאמן פוטוצ'ניק את הקבוצה השנייה בעיר. בשנת 2003 הוא חזר לקושקארסקי קלוב שקופיה כמאמן הראשי. ב-2007 הוא חתם באולימפיה ליובליאנה ושימש כעוזר המאמן בקבוצה. לפני עונת 2010/2011 הוא חוזר לקושקארסקי קלוב שקופיה לוקה. בעונת 2011/2012 הוא חתם באלקטרה שוסטאן. ב-2012, חתם פוטוצ'ניק בקרקה נובו מסטו ושימש כעוזר מאמן, ולאחר שסקוליץ עזב, פוטוצ'ניק מונה למאמן הקבוצה שבסיום העונה זכתה באליפות. ב-2013 החליט לקחת אחריות על הנוער של אולימפיה ליובליאנה בנוסף לקריירת האימון שלו בקושקארסקי קלוב שקופיה לוקה. בעונת 2015/2016, חתם פוטוצ'ניק באולימפיה ליובליאנה כעוזר מאמן אך זמן קצר לאחר מכן התמנה למאמן. ב-14 בדצמבר 2016, חתם פוטוצ'ניק בפורטרס קורמנד.

ב-15 באוגוסט 2018, חתם פוטוצ'ני בבני הרצליה מהליגה הישראלית.

==קישורים חיצוניים==

קטגוריה:מאמני כדורסל
קטגוריה:מאמני בני הרצליה
קטגוריה:מאמני ספורט סלובנים
קטגוריה:סלובנים שנולדו ב-1980
דייוויד קוסטבייל

דייוויד קוסטבייל (באנגלית: David Costabile; נולד ב-9 בינואר 1967) הוא שחקן אמריקאי. מוכר בעיקר בתפקידיו בכמה סדרות טלוויזיה כגון "מיליארדים", "שובר שורות", "טיסת הקונקורד", "Suits", "הסמויה". השתתף גם בהצגות בברודוויי.

== ביוגרפיה ==
קוסטבייל נולד בוושינגטון הבירה, להורים ממוצא איטלקי. לאחר סיום לימודי התיכון ב-1985, החל ללמוד באוניברסיטת טאפטס, וסיים את לימודיו באוניברסיטת ניו יורק בתוכנית מיוחדת ללימודי משחק ב-1998. החל להופיע בברודוויי והשתתף בין השאר במחזמר "טיטניק" ב-1997 ו"הסערה" ב-1995. בשנת 2005 הופיע בתור לאנס ב"שני אדונים מוורונה".

קוסטבייל ידוע בעיקר בזכות תפקידיו הטלוויזיוניים ב"הסמויה" (בתור תומאס קלאבנוב, העורך הראשי של "בולטימור סאן"), "טיסת הקונקורד" (בתור דאג), "Suits" (בתור דניאל הרדמן, לשעבר שותף בכיר במשרד עורכי הדין של פירסון הרדמן), ו"שובר שורות" (כגיל בטיקר). בנוסף שיחק קוסטבייל באחד התפקידים הראשיים בסדרה "מיליארדים" בתור מייק "ואגס" וגנר.

קוסטבייל הופיע בתפקידי משנה בסדרות רבות.

הוא הופיע גם במספר פרסומות טלוויזיה, כולל מודעות עבור מיקרוסופט ו-FedEx. 

קוסטבייל שיחק ב-2009 תפקיד חשוב בסרט "אדם בודד", בתור גארי, בעלה של ג'נה פישר. הוא שיחק עם ג'ניפר אניסטון בשנת 2010 בסרט "אקסית במצור". ב-2012 הופיע בסרט "לינקולן" בתור הנציג הרפובליקני, ג'יימס אשלי. ב-2013 הופיע בסרט "תופעות לוואי" בתור קארל מילבאנק, וב-2016 גילם את צ'יף ב"13 שעות: החיילים הסודיים של בנגאזי".

=== חיים אישיים ===
ב-2012, נישא לאלייזה באלדי. לזוג שתי בנות, והם גרים בניו יורק.

== פילמוגרפיה ==
{| class="wikitable plainrowheaders sortable"
|-
!שנה
!כותרת
!התפקיד
!הערות
|-
|2008
|אחרי בית ספר
|מר אנדרסון
|
|-
|2009
|אדם בודד
|גארי
|
|-
|2010
|אקסית במצור
|עורך דין
|
|-
|2012
|לינקולן
|ג'יימס אשלי
|
|-
| rowspan="3" |2013
|תופעות לוואי
|קארל מילבאנק
|
|-
|ראנר ראנר
|פרופסור הורשטין
|
|-
|שמש שקרנית
|סימון בויד
|סדרת טלוויזיה
|-
|2016
|13 שעות: החיילים הסודיים של בנגאזי
|הצ'יף
|
|-
|2017
|העיתון
|ארט בוכוואלד
|
|-
|2019
|הלכלוך: סיפורה של מוטלי קרו
|דוק מקג'י
|
|-
| rowspan="2" |2023
|מתודלקים
|מדוקס
|4 פרקים
|-
|Waco: The Aftermath
|השופט סמית'
|מיני-סדרה
|-
|TBA
|The Snack Shack
|שופט
|
|}

==קישורים חיצוניים==

קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:אמריקאים ממוצא איטלקי
קטגוריה:אמריקאים שנולדו ב-1967
סולני באך האמריקאים

סולני באך האמריקאים (באנגלית: American Bach Soloists ("ABS")) היא תזמורת בארוק אמריקאית, המוקדשת לשימור מורשת המוזיקה של יוהאן סבסטיאן באך ובני תקופתו באמצעות ביצוע אותנטי בכלים אותנטיים של תקופת הבארוק. התזמורת נוסדה בבלוודיר, קליפורניה בשנת 1989, במטרה להציג לקהל בן-זמננו את הקנטטות של באך כפי שנשמעו בתקופתו. ג'פרי תומאס, אחד המייסדים והמנהל האמנותי, הרחיב מאז את המגמה האמנותית של ההרכב וכלל ברפרטואר גם יצירות אינסטרומנטליות של באך ויצירות מופת כוראליות גדולות יותר, כמו גם מוזיקה של בני זמנו של באך ושל מלחינים מראשית התקופה הקלאסית. שמה של מקהלת ההרכב עתיקת השבחים שונה ב-2006 ל"מקהלת באך האמריקאית".

ABS מציגה סדרת מנויים שנתית של קונצרטים בבלוודיר, ברקלי, דייוויד וסן פרנסיסקו. ביצועי החגים שלהם למשיח של הנדל בקתדרלת גרייס בסן פרנסיסקו מדי שנה בדצמבר לאולמות מלאים עד אפס מקום היו מאז 1992 למסורת באזור המפרץ. מאז 2010, שיא העונה של התזמורת הוא בפסטיבל ואקדמיה של סולני באך האמריקאים, פסטיבל באך דו-שבועי בעונת הקיץ, המתקיים בקונסרבטוריון למוזיקה של סן פרנסיסקו. במקביל לפסטיבל נערכת אקדמיית סולני באך האמריקאים, תוכנית הכשרה מתקדמת למקצועיים בראשית דרכם ולסטודנטים מחוננים בנגינה בכלים אותנטיים. בשנת 2013 ניצח ג'פרי תומאס על
תזמורת פסטיבל ABS בביצוע הראשון בצפון אמריקה של יצירתו בת 53 הקולות של היינריך איגנץ פרנץ פון ביבר, Missa Salisburgensis, היצירה רחבת-ההיקף בותר ששרדה מתקופת הבארוק - בכוחות המלאים ובאינסטרומנטאציה של המלחין. בפסטיבל של 2015, ניצח תומאס על הביצועים הראשונים מחוץ לאירופה של האופרה "סמלה" של מרן מארה משנת 1709. 

להנצחת כהונתו רבת ההשראה בת חצי היובל של המנהל המוזיקלי ג'פרי תומאס, יצרה תזמורת סולני באך בשנת 2013 את פרס ג'פרי תומאס כאות הוקרה, הכרה ועידוד למוזיקאים מחוננים במיוחד בראשית דרכם בתחום המוזיקה העתיקה. מקבלי הפרס הקודמים הם הטנור גאי קאטינג (2013), הצ'לנית גרטכן קלאסן (2014) והכנרת טטיאנה צ'ולוצ'ניקובה (2015).
 
תזמורת סולני באך האמריקאים הופיעה בכמה מן הפסטיבלים המובילים בעולם למוזיקה עתיקה ולמוזיקה קאמרית, וכן ברחבי אמריקה ובאירופה ואסיה. היא ערכה 19 הקלטות בחברות "קוך קונטיננטל קלאסיקס" ו"דלוס אינטרנשיונל" ובחברת ההקלטות שלה עצמה, ובכלל זה שישה אלבומים של קנטטות של באך, המיסה בסי מינור, מתאוס פסיון והקונצ'רטי הברנדנבורגיים של באך והעיבודים שלו למוזיקה איטלקית, מיסות של היידן, יצירות ווקאליות של שיץ, הסימפוניה התשיעית של בטהובן ועוד. ב-2013 הוציאה התזמורת הקלטה של זמרת הסופרן מרי וילסון שרה אוסף של יצירות ווקאליות וירטואוזיות מאת הנדל, ובהן המוזיקה שלו למזמור תהילים קי"ג, "הללו עבדי ה'" Laudate pueri Domimum והמוטט Silete venti.

== שיתופי פעולה ==
* הופעות בפסטיבל והתערוכה של ברקלי
* האופרה דידו ואניאס של הנרי פרסל עם מרכז האופרה של סן פרנסיסקו ומרכז קרוצ'יבל לחינוך באוקלנד, קליפורניה.
* יצירות מאת קלאודיו מונטוורדי, "דיקסיט דומינוס" מאת גאורג פרידריך הנדל ו"ארבעה קדושים בשלוש מערכות" מאת וירג'יל תומסון עם קבוצת המחול של מארק מוריס.
* מוזיקה לזיקוקי דינור מלכותיים של הנדל בלווית תצוגת אורות לייזר של Lighting Systems Design, Inc מאורלנדו, פלורידה, בקתדרלת גרייס בסן פרנסיסקו

==קישורים חיצוניים==

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סן פרנסיסקו: אישים
קטגוריה:תזמורות אמריקאיות
קטגוריה:תזמורות קאמריות
תרבות
קטגוריה:ביצוע אותנטי
קטגוריה:מבצעים בכלים אותנטיים
קטגוריה:הרכבים בכלים אותנטיים
קטגוריה:להקות שהוקמו בשנת 1989
יהודה הורוביץ (מעליץ)

הרב יהודה הורביץ (כונה: רבי יודעלע מעליצער) (ה'תק"ף - ט' בטבת ה'תרל"ט) היה האדמו"ר השני ממעליץ.

==קורות חייו==
יהודה הורביץ נולד בשנת ה'תק"ף (בערך) בקולבסוב לרבי יעקב ושפרינצא הורוביץ.
בילדותו אמר עליו סבו רבי נפתלי צבי הורוביץ מרופשיץ "אם תרצו לראות אותי, תסתכלו בפניו של נכדי יודעלע". כשהיה בן שבע נפטר סבו.

נישא לרייזל שרה בתו של רבי מאיר יחיאל שפירא הידוע כ"שרף ממגלניצא". האירוסין התקיימו בביתו של רבי קלונימוס קלמן אפשטיין, בעל המאור ושמש. לאחר חתונתו המשיך בלימודו והיה סמוך על שולחן חמיו. בהמשך חזר לעיר הולדתו ומונה על ידי אביו לסייעו בחלוקת השיריים בעת עריכת השולחן.

בשנת תקצ"ז (1836) בהיותו כבן 18 נפטר אביו והוא הוכתר לרב העיר מעליץ. בהיותו חריף ובקי יצא לו שם כגאון בתורה ואף מחוץ לעיר רבנותו היו סרים למשמעתו, חרף גילו הצעיר שימשו בבית דינו דיינים שהיו מבוגרים ממנו, ביניהם היה גם רבי עוזר ישראל ששימש כדיין גם אצל אביו רבי יעקב ולא היה מחווה את דעתו לפני ששמע את דעתו של הרב הצעיר.

בט' בטבת תרל"ט, יום השבת, נפטר בפתאומיות כשהוא יושב על מיטתו. הוא נטמן באוהל אביו בעיר מעליץ.

==רבותיו==
* אביו רבי יעקב הורביץ
* רבי חיים הלברשטאם מצאנז בעל הדברי חיים, רבי יהודה היה נחשב לאחד המובחרים שבתלמידיו. כאשר הרבה גדולי ישראל יצאו במכתביהם למען כבוד הדברי חיים לקח גם רבי יהודה חלק ביוזמה.
* דודו רבי אליעזר הורוביץ מדז'יקוב

==מנהגיו==
חלק ממנהגיו היו שונים מן המנהגים שנהגו בהם אביו וסבו, לדוגמה, הוא סירב לנהוג בגינוני אדמו"רות והיה מצווה על החסידים שבאו להסתופף בצילו לשוב לביתם. דרכו בתורת החסידות היה בלימוד תורת הנגלה כמו כן לא היה נוהג לומר דברי תורה בעת עריכת השולחן והיה מסתיר את יכולתו לפעול ישועות, תיכף אחר תפילת ערבית היה שוכב לישון וקם בחצות הלילה ועוסק בתורה עד הבוקר.

==משפחתו==
היה נשוי לרייזל שרה. אחרי פטירתו עלתה לארץ ישראל התיישבה בצפת עד לפטירתה בכ"ז בסיון תרמ"ג.
* בנו רבי נפתלי - ממלא מקום אביו כאב"ד מעליץ
* בנו רבי ישראל - ממעליץ-דזיקוב, אשתו הייתה הרבנית מלכה בת בן דודו רבי מאיר הורוביץ מדז'יקוב האמרי נועם
* בתו הרבנית פריידא - אשת רבי צבי אלימלך שפירא אב"ד בערטש (בן רבי אליעזר מלאנצוט בן רבי צבי אלימלך שפירא בעל הבני יששכר)

==הערות שוליים==

קטגוריה:אדמו"רים
קטגוריה:ילידי 1821
קטגוריה:נפטרים ב-1879
ברמונדי

ברמונדי (שם מדעי: Lates calcarifer) הוא מין של דג גרם גדול ממשפחת הלטסיים וקרוב משפחה של הדג נסיכת הנילוס. דג זה חי בטבע במימי האזור האינדו-פסיפי בין דרום-מזרח אסיה עד צפון אוסטרליה במים מתוקים אך יורד גם למי הים. מקור שמו של הדג משפה האבוריג'ינית ופירושו "דג נהר גדול-קשקשים", אם כי השם המקורי ניתן לדגים מהסוג Scleropages ממשפחת גרום לשוניים.

הדג הופץ כדג מאכל מסחרי חשוב ברחבי העולם לבריכות דגים בין השאר: באזורים שונים באוסטרליה, ערב הסעודית, מלזיה, הודו, ישראל, תאילנד, בריטניה, ארצות הברית ופולין.
== מאפיינים ==
דג זה מגיע לגודל 0.6-1.2 מטרים בממוצע, והדג הגדול ביותר שנתפס הגיע לאורך 1.8 מטר ולמשקל 60 קילוגרם. הדג בעל גוף מוארך עם לסת גדולה ומעוקלת המתארכת מעבר לקו העין. הגב מקומר כלפי מעלה ובעל סנפיר גבי קטן ומצויץ וכן סנפיר נוסף דומה בקצה הגב. סנפירי החזה והשת קטנים וגם מצוייצים והזנב דמוי מניפה. צבעו של הדג כסוף-אפור אך בסביבות שונות הוא יימצא בהיר או כהה יותר.

הדג מצוי הן במי הים והן במים מליחים ואף מים מתוקים. המין לא נודד בין נהרות בשגרה. הוא מצוי במי חופים, לגונות, שפכי נהר ונהרות רדודים ומצוי רק במים חמימים. הדגים החיים במימי אגמי צפון אוסטרליה מנותקים מדגי הים ונבדלים מהם מעט גנטית. הדגים הצעירים חיים בים ובבגרותם עולים לנהרות. ההשרצה נערכת במים מליחים ובים.

דג זה הוא טורף גדול הניזון בראשית חייו מזואופלנקטון אך בהמשך ניזון מרכיכות, סרטנים ודגים קטנים יותר, כולל בני אותו מין, אותם הוא חוטף באמצעות פיו המגודל. בדג זה חלה דיכוגמיה (חילופי זוויג) ופרטים זכרים נהפכים לעיתים קרובות לנקבות. דגים החיים בשבי לעיתים ידלגו על שלב זה.

==קישורים חיצוניים==

*[https://barramundi.co.il/ ברמונדי ישראל]

==הערות שוליים==

קטגוריה:בעלי חיים שתוארו ב-1790
קטגוריה:לטסיים
קטגוריה:דגים: טורפי-על
קטגוריה:מגה-פאונה של אוסטרליה
קטגוריה:אוסטרליה: דגים
קטגוריה:דגים אאוריהלינים
קטגוריה:טקסונים שתוארו בידי מרקוס אליעזר בלוך
שיבולת (יישוב)

שיבולת הוא יישוב קהילתי ישראלי המתוכנן להיבנות באזור הגליל התחתון, בסמוך לבית רימון. ייחודו הוא בשילוב אנשים בעלי צרכים מיוחדים החיים בתוך קהילה נורמטיבית וכחלק בלתי נפרד ממנה.

==היסטוריה==
בשנת 2003, יזם ראש הממשלה אריאל שרון, תוכנית חדשה להקמת כעשרה יישובים קהילתיים בצפון, כולל את שיבולת (שנקרא תחילה "בית רימון ב'"), יישוב ובו 500 יחידות דיור צמודות קרקע לאורך רכס הר תורען. היישובים בסביבה התנגדו להקמת היישוב מאחר שחששו שימשוך אוכלוסייה חזקה ויפגע בהם, המשרד לאיכות הסביבה והחברה להגנת הטבע התנגדו עקב הפגיעה הצפויה בטבע ובנוף. בסופו של דבר לא אישרו ועדות התכנון את הקמת היישוב.

בקיץ 2011 החלו להקים באזור מבנים זמניים, בגיבוי המועצה האזורית, ללא אישור מוסדות התכנון. קיומם של קרוואנים במקום עורר את זעמה של החברה להגנת הטבע שדרשה את פינוי המתיישבים במקום. במקביל הוצע להעביר את המבנים הארעיים למקום הסמוך לטורעאן, אך לרעיון זה הייתה התנגדות חריפה מתושבי טורעאן בטענה כי מדובר בעתודות הקרקע של הכפר.

ביולי 2015, המועצה הארצית לתכנון ולבנייה אישרה את התוכנית להקים במקום יישוב חדש המשלב אוכלוסייה בעלת צרכים מיוחדים. ביישוב בו יתגוררו זה לצד זה תושבים בבתים צמודי קרקע לצד דיירים עם צרכים מיוחדים. הכפר יכלול בתחומו מרכז טיפולי, משק בעלי חיים, חווה ובריכה טיפולית. כמו כן היקף השטח של היישוב יעמוד על בערך 550–650 דונם עבור אוכלוסייה של כ-1,400 נפש, מתוכם כ-20% אוטיסטים ובעלי מוגבלות שכלית.

ב-13 באוגוסט 2018 הוחלט בקבינט הדיור על הקמת היישוב כיישוב צמוד-דופן לבית רימון, על פי ההצעה המקורית והוא יוקם על ידי החטיבה להתיישבות ומשרד השיכון. היישוב צפוי לכלול כ-350 בתי אב ולהיות היישוב ה-19 של מועצה אזורית הגליל התחתון.

==קישורים חיצוניים==
* 
* 

==הערות שוליים==

קטגוריה:מועצה אזורית הגליל התחתון
קטגוריה:הגליל התחתון: יישובים
קטגוריה:ישראל: יישובים עתידיים
קטגוריה:ישראל: יישובים
קטגוריה:יישובים במחוז הצפון
כתב יד ותיקן 66

כתב יד ותיקן 66 (מכונה גם כתב ידי רומי או כי"ר) הוא כתב יד של מדרש ההלכה הספרא, הנמצא בספריית הוותיקן. מקובל במחקר לראות בו את בכיר כתבי היד של הספרא, ואחד מכתבי היד החשובים ביותר של ספרות חז"ל, וכנראה הקדום ביותר הנמצא בידינו (למעט קטעים בודדים מהגניזה). מעבר לחשיבותו לנוסח מדרש ההלכה יש לכתב היד חשיבות רבה במחקר הלשון העברית.

==תיאור כתב היד==

כתב היד נכתב על קלף בכתב יד מזרחי. הוא כנראה נכתב בבבל במאה התשיעית או העשירית. הוא מנוקד בניקוד בבלי כמעט מלא, הוטעם בהטעמה בבלית ובחלקו גם בהטעמה טברנית. חלקו האחרון בסמוך לפרשת בהר חסר.

==תוכן כתב היד==

יש בנוסח דמיון רב לכתב יד אחר של הספרא – כתב יד בית המדרש לרבנים באמריקה 2171. אך מעבר לזה הוא שומר על נוסח מקורי יותר. יש בו נוסחאות רבות שאינן מצויות בכתבי היד האחרים. לפי המחקר נשתמרו בו שרידים מעולים של לשון חז"ל ומינוחים מקוריים.

==מהדורות==
בהיותו נחשב לבכיר כתבי היד של הספרא שימש כתב היד כנוסח הפנים של מהדורת הספרא המדעית של לואיס פינקלשטיין. פינקלשטיין הספיק לסיים את עבודתו רק על דיבורא דנדבה ודיבורא דחובה (ניו יורק, תשמ"ג-תש"ן). .

מכון אופק הוציא עד היום (2018) שלושה כרכים של הספרא בהתבסס על כתב יד זה (ירושלים, תשע"ו). מהדורה זו מגיעה עד פרשת צו ומכילתא דמילואים.
מהדורת פקסימיליה יצאה בניו יורק עם הקדמה של פינקלשטיין בשנת תשי"ז.
כמו כן ישנה מהדורת העתקה של האקדמיה ללשון העברית.
כיום ניתן לראות את כתב היד באתר ספריית הוותיקן. 
==לקריאה נוספת==
*מנחם כהנא, אוצר כתבי-יד של מדרשי ההלכה : שחזור העותקים ותיאורם, הוצאת האקדמיה הישראלית למדעים ויד בן צבי, ירושלים, תשנ"ה עמ' 62–63
*שלמה נאה, לשון התנאים בספרא על פי כתב יד ותיקאן 66, חיבור לשם קבלת תואר דוקטור בפילוסופיה של האוניברסיטה העברית בירושלים, תשמ"ט
==קישורים חיצוניים==
*[https://www2.biu.ac.il/JS/tannaim/sifra/SFRA-Vat66.pdf מהדורת האקדמיה ללשון העברית] באתר אוניברסיטת בר-אילן
*[https://web.nli.org.il/sites/NLI/Hebrew/digitallibrary/pages/viewer.aspx?presentorid=MANUSCRIPTS&docid=PNX_MANUSCRIPTS002666683&utm_source=he.wikipedia.org&utm_medium=Referral&utm_campaign=Vatikan66 סריקה מלאה של כתב היד] באתר "כתיב"

קטגוריה:כתבי יד של ספרות חז"ל
קטגוריה:מדרשי הלכה
מייקל בריסקר

מייקל מור בריסקר (באנגלית: Michael Mor Brisker; נולד ב-21 בפברואר 1998) הוא כדורסלן ישראלי-אמריקאי המשחק בעמדת הקלע ברואן מטרופול בסקט מהליגה הצרפתית השנייה.

==ביוגרפיה==
בריסקר, בנו של כדורסלן העבר האמריקאי שהתאזרח כישראלי, מארק בריסקר, נולד ברעננה בעת שאביו שיחק במכבי עירוני רעננה.

בריסקר שיחק בקבוצת הנערים של מכבי עירוני רעננה, ומשנת 2016 החל לשחק בקבוצה הבוגרת של המועדון.

ב-9 ביולי 2017 חתם בריסקר ל-3 עונות בהפועל אילת והושאל למכבי עירוני רעננה לעונה. לאחר שהעמיד ממוצעים של 13.9 נקודות, 2.1 ריבאונדים, 2.4 אסיסטים, 1.3 חטיפות, 41.7 אחוזים לשלוש ב-27.5 דקות והצטיין באליפות אירופה עד גיל 20, הושאל בריסקר לרעננה לעונה נוספת. בעקבות מיעוט יחסי בדקות משחק, הפועל תל אביב השאילה את בריסקר עד לסוף עונת 2020\2021 לקבוצה מכבי חיפה .

בסוף עונת 2020/2021 שוחרר בריסקר מהפועל תל אביב ועבר להפועל גלבוע גליל.

בעונת 2022/23 חתם בעירוני קריית אתא.

באוקטובר 2023 חתם ברואן מטרופול בסקט.
===קריירה בינלאומית===
ביולי 2018 היה שותף לזכייה של נבחרת ישראל עד גיל 20 באליפות אירופה כשהעמיד ממוצעים של 15.3 נקודות, 3.9 ריבאונדים, 2.9 אסיסטים, 1.9 חטיפות, 41.7 אחוזים מחוץ לקשת ב-28.1 דקות.

==קישורים חיצוניים==

* [https://basket.co.il/player.asp?PlayerId=13142 פרופיל], באתר מנהלת ליגת העל בכדורסל
* [https://ibasketball.co.il/player/21-מייקל-מור-בריסקר/ פרופיל], באתר איגוד הכדורסל הישראלי
* [https://www.fiba.basketball/en/player/211095/Michael-Brisker פרופיל], באתר פיב"א

== הערות שוליים ==

קטגוריה:כדורסלנים ישראלים
קטגוריה:כדורסלני עירוני קריית אתא
קטגוריה:כדורסלני מכבי רעננה
קטגוריה:כדורסלני הפועל אילת
קטגוריה:כדורסלני הפועל תל אביב
קטגוריה:כדורסלני מכבי חיפה
קטגוריה:כדורסלני הפועל גלבוע גליל
קטגוריה:בוגרי תיכון מור מטרו-ווסט רעננה
קטגוריה:רעננה: כדורסלנים
קטגוריה:ישראלים שנולדו ב-1998
כתב יד ותיקן 133

כתב יד וטיקן, קריית הוטיקן, Ebr. 133 (נקרא גם "כתב יד רומי" או כי"ר) – מכיל את סדר זרעים של התלמוד הירושלמי (למעט מסכת ביכורים) ומסכת סוטה. בהיעדר כתבי יד נוספים של הירושלמי לסדר זה ולמסכת סוטה (מלבד כתב יד ליידן) הוא מקובל ככתב היד השני בחשיבותו של התלמוד הירושלמי.

==תיאור כתב היד==

כתב היד נכתב על קלף בשני טורים, כנראה במאה השלוש עשרה או הארבע עשרה, ייתכן שבגרמניה. הוא כתוב בכתיבה אשכנזית מרובעת.

==ערכו של כתב היד==

כבר לוי גינצבורג ושאול ליברמן שפרסמו שינויים בירושלמי על פי כתב יד זה קבעו שיש בו שגיאות רבות. ליברמן כותב "הכת"י הוא משובש מאוד וכמעט שאין שורה בלי שיבוש, ואפילו פסוקי התורה לא העתיק הסופר כצורתם ובלבל וסרס את המילים והשורות".

עם כל זה, ובהיעדר כתבי יד נוספים אחרים מלבד כת"י ליידן קובע ליברמן ש"ומעניין הדבר שלמרות זה שהכת"י כל כך משובש נמצאות בו כשישים גרסאות משובחות, מאירות עיניים".

קטעים שלמים מהירושלמי נשמטו מכתב היד והם נמנו על ידי הרב פרופ' עזרא ציון מלמד וקטעים נוספים נמנו במאמרו של יעקב צ. מאיר.

==מהדורות==
מהדורת פקסימיליה עם הקדמה של ליברמן פורסמה בירושלים בשנת 1970.

את כתב היד במלואו ניתן לראות כיום באתר ספרית הוותיקן.

==קישורים חיצוניים==
*[https://digi.vatlib.it/view/MSS_Vat.ebr.133 כתב היד] באתר ספרית הוותיקן
*[https://web.nli.org.il/sites/NLI/Hebrew/digitallibrary/pages/viewer.aspx?presentorid=MANUSCRIPTS&docid=PNX_MANUSCRIPTS000198306&utm_source=he.wikipedia.org&utm_medium=Referral&utm_campaign=Vatikan133 סריקה מלאה של כתב היד] באתר "כתיב"
* יעקב צ. מאיר, [https://www.academia.edu/40837003 מהיסטוריה חומרית לקונטקסט היסטורי: כתב יד וטיקן 133 של התלמוד הירושלמי], ציון פג [ג] (תשע״ח), עמ' 277–321. המאמר מתאר את גלגולי כתב היד בימי הביניים ובראשית העת החדשה.
*יעקב צ. מאיר, [https://www.academia.edu/34448926/נספח_מעתיקי_כתב_יד_ותיקן_133 מעתיקי כתב יד ותיקן 133]

==הערות שוליים==

קטגוריה:כתבי יד של ספרות חז"ל
קטגוריה:תלמוד ירושלמי
איך זה את

"איך זה את" הוא סינגל בביצוע הזמר הישראלי שלום חנוך והזמרת שרית חדד. השיר יצא לאור באלבום "מוסקט" עם אריק איינשטיין בשנת 1999, והגרסה המחודשת עם חדד ב-10 ביולי 2016, כסינגל מתוך האלבום זום של חנוך.

השיר הגיע למקום ה-13 ברשת ג', ה-28 ברדיו אמצע הדרך, והחמישי במדיה פורסט.

== רקע וכתיבה ==
השיר נכתב על ידי שלום חנוך, הולחן על ידי חנוך והופק על ידי חנוך, משה לוי ולואי להב. יוסי חרסונסקי סקר את השיר, ואף העניק לו ציון של שלושה וחצי כוכבי זהב מתוך חמישה כוכבי זהב בסך הכל.

על השיר אמר שלום חנוך כי: "החיבור עם שרית הרגיש לי טבעי עוד לפני שנפגשנו. היא בדיוק מה שרציתי עבור השיר הזה. היא משלימה את מה שהיה חסר בו מבחינתי". בתגובה לכך, אמרה שרית חדד כי: "המפגש הראשון עם שלום היה כשנכנסו להקליט את השיר באולפן. הרגשתי שאני מכירה את שלום כבר שנים ובזכות השיר המעולה הזה התחברנו. מבחינתי יש כאן חיבור של המוזיקה הישראלית העכשווית. בלי הגדרות, נטו מוזיקה".

== וידאו קליפ ==
הווידאו קליפ המלא שצולם עבור השיר, פורסם לראשונה ב-10 ביולי 2016. בקליפ ניתן לראות את שרת חדד ואת שלום חנוך, בתוך אולפן הקלטות, כשהם שרים ביחד את השיר. הקליפ בחלקו צולם בשחור-לבן.

נכון ל-11 באוגוסט 2018, מונה הצפיות של הקליפ עומד על כ-123 אלף צפיות.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 1999
קטגוריה:סינגלים מ-2016
קטגוריה:שירי שרית חדד
קטגוריה:שירים בעברית
קטגוריה:שירים שנכתבו על ידי שלום חנוך
קטגוריה:שירים שהולחנו על ידי שלום חנוך
לורנס סטרול

לורנס שלדון סטרולוביץ (באנגלית: Lawrence Sheldon Strulovitch; נולד ב-11 ביולי 1959), נודע בעיקר כלורנס סטרול, הוא משקיע ומיליארדר יהודי-קנדי. עיקר פעילותו העסקית מתרכזת בתחום האופנה. מחזיק באוסף גדול של רכבי פרארי ומשמש כבעלים של קבוצת מרוצי הפורמולה 1 אסטון מרטין (נקראה בעבר רייסינג פוינט). בנו, לאנס, מתחרה כנהג בקבוצה.

==אופנה==
סטרול החל את פעילותו כיבואן של המותג פייר קרדן ולאחר מכן ראלף לורן לקנדה. בשנת 1989 הקים, יחד עם המשקיע ההונג קונגי סיילס צ'ו, את חברת "Sportswear Holdings" שרכשה את השליטה במותג טומי הילפיגר. השניים הובילו אסטרטגיה של התרחבות המותג לאביזרים, בשמים, מכנסי ג'ינס וזיכיונות על המותג באירופה ובאסיה. תחת ניהולם הוכפלו מכירות המותג בכל שנה עד להנפקת החברה בשנת 1992. בשנת 2006 מכרו את החברה בסכום של 1.6 מיליארד דולר.
בתחילת שנות האלפיים השקיעו השותפים בחברת התכשיטים "Asprey & Garrard". בשנת 2003 רכשו 52% מהמותג מייקל קורס תמורת 85 מיליון דולר ובשנת 2011 מכרו את חלקם בכ-1.9 מיליארד דולר.

==רכב וספורט מוטורי==
סטרול מחזיק באוסף מכוניות גדול, הכולל כמה עשרות דגמי פרארי. בשנת 2013 רכש במכירה פומבית פרארי 275 GTB ספיידר מודל 1967 תמורת 27.5 מיליון דולר, סכום שיא באותו הזמן ששולם עבור פרארי. האוסף כולל גם מספר רכבים מתוצרת מקלארן ופורד GT40. בנוסף, מחזיק סטרול בסוכנות למכירת רכבי פרארי בקוויבק.

בשנת 2000 רכש את מסלול מרוצי המכוניות מון-טרמבלה (Mont-Tremblant) בקוויבק. באוגוסט 2018 רכש את קבוצת פורס אינדיה, המתחרה באליפות הפורמולה 1, לאחר שנקלעה לקשיים כלכליים ושינה את שמה לרייסניג פוינט.

בינואר 2020 עמד בראש קבוצת משקיעים שהשקיעה 182 מיליון ליש"ט תמורת 16.7% ממניות חברת אסטון מרטין. לאחר הרכישה מיזג את פעילות קבוצת המרוצים עם פעילות החברה והקים מחדש את קבוצת המרוצים המתחרה תחת השם אסטון מרטין החל מעונת 2021.

==משפחתו==
לורנס נולד במונטריאול למשפחה יהודית. אביו, ליאו סטרולוביץ' היה גם הוא יזם בתחום האופנה. סטרול נשוי לקלייר-אן, מעצבת אופנה, ממוצא בלגי. בבעלותה מותג האופנה "Callens", הקרוי על שם משפחתה לפני נישואיה.

לאנס, בנו הבכור, הוא נהג מרוצים המתחרה באליפות הפורמולה 1 עבור קבוצת אסטון מרטין. סטרול השקיע רבות בקידום קריירת המרוצים של בנו. על פי הערכות שונות הסכום שהושקע בו מילדותו עד שהגיע לפורמולה 1 עומד על 80 מיליון דולר. בתו, קלואי, היא זמרת פופ.

==קישורים חיצוניים==

* [https://www.forbes.com/profile/lawrence-stroll/#61f523c9abca לורנס סטרול - פרופיל אישי] באתר פורבס (אנגלית)
* [https://www.bloomberg.com/research/stocks/private/person.asp?personId=319538&privcapId=36504212 לורנס סטרול - פרופיל אישי] באתר בלומברג

==הערות שוליים==

קטגוריה:אנשי עסקים יהודים קנדים
קטגוריה:פורמולה 1: בעלי קבוצות
קטגוריה:קנדה: ספורט מוטורי
קטגוריה:קנדים שנולדו ב-1959